Diari Oficial de la Generalitat Valenciana


Sumari del DOGV 6165, del 15-12-2009 (2009/14836)

DECRET 223/2009, d'11 de desembre, del Consell, pel qual es creen determinades categories estatutàries en l'àmbit de les institucions sanitàries de l'Agència Valenciana de Salut.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/12/01/223**

### Versions

 12/06/2013 - Actualitat  Text inicial: 15/12/2009 - 11/06/2013 

### Dades del document

Número de DOGV
:   6165

Data del DOGV
:   15-12-2009

Secció del DOGV
:   I. DISPOSICIONS GENERALS

Número del document
:   2009/14013


Data del document
:   01-12-2009

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * legislació
    * funcionari
    * qualificació del personal
    * professió sanitària

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 12.06.2013**

**DECRET 223/2009, d'11 de desembre, del Consell, pel qual es creen determinades categories estatutàries en l'àmbit de les institucions sanitàries de l'Agència Valenciana de Salut.**

**[(DOCV núm. 6165 de 15.12.2009)](http://www.docv.gva.es/datos/2009/12/15/pdf/2009_14397.pdf) Ref. 014011/2009**

PREÀMBUL

L'aparició de nous servicis i l'evolució de determinades prestacions, així com la creació de noves titulacions i especialitzacions fan necessari anar adequant les categories professionals a les necessitats de l'Agència Valenciana de Salut.

Es tracta, doncs, d'un decret organitzatiu per a la creació de determinades categories estatutàries dins de la Llei 55/2003, de 16 de desembre, de l'Estatut Marc del Personal Estatutari dels Servicis de Salut, fins que no es porte a efecte la disposició transitòria sisena d'esta llei, referida a la seua aplicació gradual.

Este decret s'aprova després de la negociació amb les centrals sindicals més representatives presents en la Mesa Sectorial de Sanitat, d'acord amb el que preveu la Llei 7/2007, de 12 d'abril, de l'Estatut Bàsic de l'Empleat Públic.

D'acord amb el que establixen els articles 31 i 33 de la Llei del Consell, a proposta del conseller de Sanitat i amb la deliberació prèvia del Consell, en la reunió del dia 11 de desembre de 2009,

DECRETE

**Article 1. Creació de la categoria d’especialista en Infermeria de Salut Mental** ****[1]****

1. Es crea la categoria estatutària d’especialista en Infermeria de Salut Mental.

2. Naturalesa jurídica: estatutària.

3. Règim jurídic: Llei 55/2003, de 16 de desembre, de l’Estatut Marc del Personal Estatutari dels Servicis de Salut.

4. Grup professional: A2.

5. Titulació exigida per a l’accés: títol d’especialista en Infermeria de Salut Mental, expedit pel Ministeri d’Educació i Ciència i regulat en el Reial Decret 450/2005, de 22 d’abril, sobre especialitats d’Infermeria.

6. Funcions: dins del marc general previst en l’article 7.1 i 2.a) de la Llei 44/2003, de 21 de novembre, d’Ordenació de les Professions Sanitàries, i de l’article 1 del Reial Decret 450/2005, de 22 d’abril, sobre especialitats d’Infermeria, les assistencials, docents, administratives i d’investigació que se li encomanen, d’acord amb el programa formatiu d’especialista en Infermeria de Salut Mental.

7. Retribucions: les assignades en l’annex del present decret

**Article 2. Creació de la categoria estatutària de Logopeda**

1. Es crea la categoria estatutària de Logopeda.

2. Naturalesa jurídica: estatutària.

3. Règim jurídic: Llei 55/2003, de 16 de desembre, de l'Estatut Marc del Personal Estatutari dels Servicis de Salut.

4. Grup: B.

5. Titulació exigida per a l'accés: el títol de diplomat universitari en Logopèdia.

6. Retribucions: les que figuren en l'annex d'este decret.

7. Funcions: les que se li encomanen dirigides a la prevenció, avaluació i tractament de les alteracions de la comunicació humana i els trastorns associats a estes alteracions, que inclouen la comprensió i l'expressió del llenguatge oral i escrit, i també totes les formes associades a la comunicació no verbal.

**Article 3. Creació de la categoria estatutària de Tècnic Especialista en Documentació Sanitària**

1. Es crea la categoria estatutària de Tècnic Especialista en Documentació Sanitària.

2. Naturalesa jurídica: estatutària.

3. Règim jurídic: Llei 55/2003, de 16 de desembre, de l'Estatut Marc del Personal Estatutari dels Servicis de Salut.

4. Grup: C.

5. Titulació exigida per a l'accés: títol de tècnic superior de la Branca Sanitària, especialitat de Documentació Sanitària o una d'equivalent.

6. Retribucions: les que corresponen al concepte retributiu dels tècnics especialistes.

7. Funcions: gestió i organització de la documentació sanitària, col·laboració en l'avaluació i el control de la qualitat de la prestació sanitària; pot coexistir en l'exercici d'estes activitats i funcions amb una altra categoria de personal sanitari.

DISPOSICIÓ TRANSITÒRIA

**Única. Amortització de la categoria de Professor de Logofonia i Logopèdia**

Es declara a amortitzar la categoria de Professor de Logofonia i Logopèdia, sense perjuí que el personal fix d'esta categoria que tinga els requisits puga integrar-se en la nova categoria de Logopeda. Quan queden vacants les places de Professor de Logofonia i Logopèdia, s'han d'amortitzar i se n'ha de crear simultàniament de Logopeda.

DISPOSICIONS FINALS

**Primera. Desplegament normatiu**

S'autoritza el conseller de Sanitat per a dictar les disposicions necessàries per al desplegament del que establix este decret.

**Segona. Entrada en vigor**

Este decret entra en vigor el dia que es publica en el Diari Oficial de la Comunitat Valenciana.

València, 11 de desembre de 2009.

El president de la Generalitat

FRANCISCO CAMPS ORTIZ

El conseller de Sanitat,

MANUEL CERVERA TAULET

ANNEX

RETRIBUCIONS

|  |  |  |  |  |  |  |
| --- | --- | --- | --- | --- | --- | --- |
| CODI | CATEGORIA | GRUP | NIVELL | S. BASE | C. DESTINACIÓ | C.ESPECÍFIC |
| 1368 | Infermer/a, especialitat en Salut Mental | A2 | 22 | 982,64 | 535,06 | 459,82 |
| 1369 | Logopeda | A2 | 21 | 982,64 | 496,76 | 459,93 |

---

****[1]****  Article 1 modificat pel **[Decret 70/2013, de 7 de juny, del Consell](http://www.docv.gva.es/index.php?id=26&sig=005674/2013&tl=%5B2013/6096%5D&url_lista=%26TEXTO_LIBRE%3D%255B2013/6096%255D%26CHK_TEXTO_LIBRE%3D1%26tipo_search%3Dlegislacion%26num_tipo%3D6)**, pel qual s'ordenen diverses categories de personal estatutari de l'Agència Valenciana de Salut. [2013/6096] (DOCV núm. 7043 de 11.06.2013) Ref. Base de dades 005674/2013


Còpia Permalink ELI